Reflexió sobre els reptes que planteja la crisi humanitària actual que obliga a milions de persones a desplaçar-se i refugiar-se a Europa.
Es reclamen polítiques més eficaces i s'alerta sobre l'augment de sistemes de vigilància i de control de fronteres per part de la Unió Europea.
Conté 433 actuacions, agrupades en 44 programes que estan organitzades en 4 eixos que defineixen els factors clau: interacció, inclusió, qualitat democràtica i eines d'estat.
El primer eix recull les actuacions que aposten per la interculturalitat, el segon eix recull accions per a la igualtat, el tercer eix agrupa les actuacions en matèria de refugi, i finalment, el quart eix tracta de les eines i de la gestió de la mobilitat.
Manual bilingüe català-panjabi per entendre i practicar frases quotidianes de la llengua catalana.
A més d'informació bàsica sobre el context cultural, es compon de deu lliçons de català inicial sobre aspectes de la vida diària amb vocabulari i diàlegs que es complementen amb fitxers d'àudio disponibles al web de Política Lingüística.
Manual adreçat a la comunitat sikh i panjabi de Catalunya per a l'aprenentatge de la llengua catalana.
Conté vocabulari bàsic, verbs i alguns diàlegs sobre diverses situacions comunicatives en català, amb la corresponent traducció al panjabi.
Planteja el fenomen de la migració internacional a partir de quatre debats: el concepte en si mateix que s'associa erròniament a la causa econòmica de pobresa; l'efectivitat de les normes internacionals de protecció migratòria; la ponderació del valor de les remeses en el desenvolupament de les zones receptores i de trànsit, i finalment, la cooperació internacional i les polítiques públiques.
Revisió dels esdeveniments més rellevants de la immigració a Europa al mar Mediterrani, presentat com una gran i perillosa frontera.
Pren forma de denúncia per alertar sobre la tragèdia de milers de refugiats i reflexionar sobre les mesures que s'haurien d'adoptar des de la Unió Europea, al·ludint a la ètica humanitària i al nostre deure de solidaritat.
Estudi que té com a finalitat analitzar els resultats de l'evolució dels processos d'integració dels estrangers a Espanya.
Es concreta en tres moments clau, els anys 2007, 2011 i 2015, i en els àmbits del benestar, l'ocupació i les relacions socials i ciutadania.
Estudi exploratori, a partir d'entrevistes biogràfiques en profunditat, de les trajectòries de joves barcelonins de pares immigrants amb l'objectiu de conèixer els obstacles i dificultats que han viscut així com el seu grau d'integració i benestar.
En base al treball de camp previ per conèixer la situació dels serveis existents prestats a les dones de les comunitats gitanes a Espanya, Grècia i Bulgària, aquesta guia reuneix informació i bones pràctiques per a millorar la qualitat dels serveis i la intervenció dels professionals en matèria de violència masclista exercida a dones gitanes.
Novel·la que té com a protagonista a un professor de literatura marroquí que viu a occident, fill de les segones generacions d'immigrants que van arribar a Europa.
Des d'aquesta perspectiva cultural, explica el seu dia a dia a un amic, els seus sentiments i contradiccions: no desitja tenir fills, no s'atreveix a viure amb la dona a qui estima, no accepta la reclusió dels musulmans a l'Islam, no aconsegueix dominar la seva addició al sexe, no se sent satisfet, no es considera escindit entre dues cultures i no vol tornar al Marroc.
El politòleg Sami Naïr reflexiona en aquest assaig sobre la dramàtica situació dels refugiats que arriben a Europa, amb una Unió Europea incapaç de fer-hi front.
Mostra que hi ha solucions possibles i proposa mesures alternatives tan pels refugiats com pels immigrants econòmics.
Recorregut per les comunitats de gitanos catalans que viuen a França que mostra els seus costums, tradicions, rituals, gastronomia i llengua catalana, que mantenen majoritàriament, excepte un grup reduït que parla en lleidatà amb aportacions de l'aragonès.
El seu origen se situa al Principat de Catalunya quan van anar seguint dues grans rutes migratòries al llarg de la costa mediterrània i del riu Garona.
Aquest llibre tracta amb rigor i profunditat alguns dels aspectes més controvertits relacionats amb l'Islam i amb la seva inserció en el món contemporani, i estableix la terminologia apropiada per parlar de conceptes com gihad o xaria.
Alhora, també destapa altres temes com les hurís en el paradís islàmic, la fal·làcia de la condemna a mort per adulteri, o les veritats i les mentides sobre la dona a l'Islam.
Obra que extreu un diagnòstic i identifica els dèficits del treball social amb comunitats.
Els musulmans a la Unió Europea estan més exposats als riscos de l'exclusió social i de discriminació múltiple.
Investigació sobre els processos d'integració social de la població immigrada que se centra en el vincle entre les xarxes socials i la participació associativa.
S'estudia com és el procés d'integració dels immigrants en termes relacionals i quines conseqüències té sobre la seva participació en els àmbits social, cultural i polític.
Estudi que analitza el fenomen de l'emigració juvenil dels darrers anys en el context de la crisi econòmica i les seves diferents fases: etapa prèvia, el període d'emigració i etapa posterior.
Proposa pautes d'intervenció per facilitar l'èxit del projecte migratori i el retorn de les persones que ho vulguin fer.
Marc integrat per a l'orientació, programació i desenvolupament de mesures adreçades a promoure la inclusió social de la població gitana a la Comunitat de Madrid en les àrees d'educació, treball, habitatge, salut i serveis socials, cultura i ciutadania, i igualtat i no discriminació.
Guanyadora de diversos premis, aquesta pel·lícula brasilera mostra la vida de Val, una assistenta interna que treballa per una família adinerada i cuida el fill adolescent com a propi.
L'arribada de la seva filla, que va deixar al càrrec d'uns familiars fa tretze anys, altera l'ordre de les coses i planteja un conflicte de lleialtats i de classes socials.
Informe estadístic sobre la presència d'estrangers a Catalunya i la seva situació en el mercat de treball durant l'any 2015.
Les dades ofertes provenen del Padró d'Habitants, de l'Enquesta de Població Activa de l'Instituto Nacional de Estadística i del registre d'afiliats a la Seguretat Social.
Diferents autors de referència tracten el concepte d'educació intercultural, plantejada com una resposta social per facilitar societats inclusives, equitatives i democràtiques.
També afirmen que pot donar pas un nou humanisme, lliure de prejudicis i racisme.
Informe que conté les xifres i indicadors de la població estrangera resident a Barcelona i la seva evolució.
Es recullen també altres dades d'aquest col·lectiu relatives al mercat de treball, ensenyament, procedència per àmbits territorials, reagrupament familiar, domicili, vehicles i cadastres, etc.
El TERMCAT, amb el suport del Govern d'Andorra, ha elaborat aquest diccionari que conté 113 termes relacionats amb els moviments migratoris.
Cada fitxa terminològica conté una denominació catalana; sinònims, si n'hi ha; equivalents en castellà, francès i anglès; definició, i notes explicatives o exemplificadores.
Informe que avalua les característiques sociodemogràfiques dels refugiats arribats a Europa a partir de les enquestes dutes a terme el 2014 per la Unió Europea.
Les dades de la situació laboral dels immigrants i dels seus descendents directes són especialment rellevants per conèixer la situació a curt i llarg termini d'aquest col·lectiu.
Estudi que analitza els factors de discriminació múltiple i les situacions de vulnerabilitat que pateixen les dones immigrants d'Euskadi que es dediquen al servei domèstic i a la cura de persones dependents.
Guia dirigida a persones immigrants i als professionals que els atenen que ofereix informació bàsica en diversos idiomes sobre els estils de vida saludable per a infants i adolescents.